Likumprojekts

**Grozījumi Dzelzceļa likumā**

 Izdarīt Dzelzceļa likumā (Latvijas Republikas Saeimas un Ministru Kabineta Ziņotājs, 1998, 9.nr.; 1999, 5., 23.nr.; 2001, 1.nr.; 2003, 6., 10., 23.nr.; 2004, 8.nr.; 2005, 21.nr.; 2006, 1.nr.; 2007, 13., 15.nr.; 2008, 15., 16.nr.; 2009, 12., 20.nr.; Latvijas Vēstnesis, 2009, 193.nr.; 2010, 86., 106., 162., 205.nr.; 2011, 65.nr.; 2013, 51., 188., 232.nr.; 2014, 189., 214.nr., 2016, 48.nr., 2017, 253.nr, 2018, 225.nr.) grozījumus:

1. Papildināt likumu ar 36.3 pantu šādā redakcijā:

**“36.3 pants Dzelzceļa signālierīču pārvietošana vai aizsegšana**

Bez dzelzceļa signālierīces turētājaatļaujas aizliegts izmainīt dzelzceļa signālierīču rādījums, tās pārvietot vai aizsegt.”

2. Papildināt likumu ar VIII nodaļu šādā redakcijā:

**„VIII nodaļa**

**Administratīvā atbildība dzelzceļa satiksmes drošības jomā un kompetence sodu piemērošanā**

**44. pants. Dzelzceļa drošas ekspluatācijas apdraudēšana**

1. Par dzīvnieku dzīšanu neatļautā vietā dzelzceļa zemes nodalījuma joslā, kā arī par neatļautu dzīvnieku ganīšanu dzelzceļa zemes nodalījumu joslā, izsaka brīdinājumu vai piemēro naudas sodu fiziskajām personām līdz trim naudas soda vienībām, bet juridiskajām personām līdz četrpadsmit naudas soda vienībām.
2. Par tādu priekšmetu likšanu uz dzelzceļa sliežu ceļiem, kuri var traucēt dzelzceļa satiksmi, piemēro naudas sodu līdz četrpadsmit naudas soda vienībām.
3. Par dzelzceļa sliežu ceļu šķērsošanu ārpus norādītajām vietām, dzelzceļa pāreju šķērsošanu, ja ir aizliedzošs signāls, kā arī iešanu pa sliežu ceļiem, izsaka brīdinājumu vai piemēro naudas sodu līdz divdesmit piecām naudas soda vienībām.
4. Par patvaļīgu iekļūšanu apsargātā dzelzceļa objektā, piemēro naudas sodu no četrpadsmit līdz septiņdesmit naudas soda vienībām.
5. Par neatļautu dzelzceļa signālierīču rādījumu izmainīšanu vai neatļautu dzelzceļa signālierīču pārvietošanu vai aizsegšanu piemēro naudas sodu fiziskajām personām no četrpadsmit naudas soda vienībām līdz septiņdesmit naudas soda vienībām, bet juridiskajām personām no septiņdesmit naudas soda vienībām līdz viens simts četrdesmit naudas soda vienībām.

(6) Par materiālu vai priekšmetu, kas traucē vai apgrūtina dzelzceļa satiksmi, novietošanu tuvāk par 2500 mm no sliežu ceļa malējās sliedes bez dzelzceļa infrastruktūras pārvaldītāja atļaujas, izsaka brīdinājumu vai piemēro naudas sodu fiziskajām personām  līdz piecdesmit sešām naudas soda vienībām, bet juridiskajām personām — līdz pieci simti astoņdesmit naudas soda vienībām.

**45. pants. Dzelzceļa transporta līdzekļu lietošanas noteikumu pārkāpšana**

1. Par kravas vagonu, pasažieru vagonu vai vilces līdzekļu vai to aprīkojuma un logu stiklu bojāšanu, piemēro naudas sodu līdz četrpadsmit naudas soda vienībām.
2. Par neatļautu vilciena sastāvā ietilpstošu vagonu bremžu maģistrāles gala krāna patvaļīgu aiztaisīšanu vai vilciena patvaļīgu apturēšanu ar trauksmes bremzi, atvienojot bremžu gaisa maģistrāli vai citādā veidā bez vajadzības, piemēro naudas sodu līdz septiņdesmit naudas soda vienībām.
3. Par braukšanu neparedzētās vietās kravas vilcienā, par iekāpšanu vai izkāpšanu kravas vai pasažieru vilciena kustības laikā, kā arī par braukšanu uz kravas vai pasažieru vilciena autosakabēm, vagonu kāpšļiem vai jumtiem, piemēro naudas sodu līdz septiņdesmit naudas soda vienībām.

**46. pants. Dzelzceļa tehniskās ekspluatācijas noteikumu pārkāpšana**

Par dzelzceļa tehniskās ekspluatācijas noteikumu pārkāpšanu piemēro naudas juridiskajām personām līdz divi tūkstoši naudas soda vienībām.

**47.pants. Kompetence sodu piemērošanā**

(1)Administratīvā pārkāpuma procesu par šā likuma 44. panta piektajā un sestajā daļā un 46. pantā minētajiem administratīvajiem pārkāpumiem veic Valsts dzelzceļa tehniskā inspekcija.

(2) Administratīvā pārkāpuma procesu par šā likuma 44. panta pirmajā, otrajā, trešajā, un ceturtajā daļā un 45. pantā minētajiem administratīvajiem pārkāpumiem veic Valsts policija.”

3. Papildināt pārejas noteikumus ar 53.punktu šādā redakcijā:

“53. Šis likums stājas spēkā vienlaikus ar Administratīvo pārkāpumu procesa likumu.”

Iesniedzējs: satiksmes ministrs U. Augulis

Vīza: valsts sekretārs K. Ozoliņš